بو ایل بورسا شهرینده کئچیریله‌جک "ت.ر.ت اولوسلار آراسی 23 آوریل اوشاق شن‌لیگی"چرچیوه‌سینده "فوتولاردا 40 ایل" سرگی‌سی آچیلدی.
طیاره مدنیت مرکزیندکی تدبیرده ایستیقلال مارشی‌نین سسلندیریلمه‌سیندن سونرا "23 آوریل اوشاق شن‌لیگی" تورتو کسیلیب.
بورسا والی‌سی عزت الدین کوچوک ائتدیگی چیخیشدا بورسا خالقی‌نین 10 گون مودتینده اوشاق‌لاری قوناق ائدجگینی سؤیله‌ییب: "شنلیگین بیزیم شهرده کئچیریلمه‌سین‌دن درین ممنونلوق دویوروق. دونیانین گؤزل اوشاق‌لارینی شهریمیزده قوناق ائدجییک. یاخشی کی، شهریمیزه گلیبسینیز. 10 گون مودتینده شهریمیزه گؤزل‌لیک و سئوینج قاتاجاقسینیز. بورسا‌لی‌لار سیزی محبتله قوجاقلایا‌جاق".
تدبیرده چیخیش‌لاردان سونرا 23 آوریل شن‌لیک‌لری‌نین شکیل‌لرین‌دن عبارت "فوتولاردا 40-جی ایل" سرگی‌سی‌نین آچیلیش مراسیمی اولوب.
